
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και δημιουργία ζώνης πα¬ 
ραλίας, στη θέση «Αλυκές» Δροσιάς, Δήμου Ανθη- 

δώνος Εύβοιας. 1 

Αναστολή έκδοσης οικοδομικών αδειών στον οικισμό 
Αυλακιών Ν. Σάμου. 2 


ΑΠΟΦΑΣΕΙ Σ 

Αριθ. 1075529/8109/Β 0010 (1) 

Καθορισμός ορίων αιγιαλού και δημιουργία ζώνης παρα¬ 
λίας, στη θέση «Αλυκές» Δροσιάς, Δήμου Ανθηδώνος 
Εύβοιας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας», όπως τροπο¬ 
ποιήθηκε και συμπληρώθηκε με τις διατάξεις του άρθρου 
13 του Ν. 1078/80 και του άρθρου 23 του Ν. 1337/83. 

2. Τις διατάξεις του Ν. 3200/55 «Περί διοικητικής απο¬ 
κέντρωσης όπως αυτές τροποποιήθηκαν και ισχύουν σή¬ 
μερα με τα ΝΑ 532/79, Β.Δ. 704/70, Β.Δ. 705/70, Β.Δ. 
192/72, Π Α 71/84, ΠΑ 347/86, Ν. 2026/92 και Π Α 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών υψομετρικών διαγραμμά¬ 
των απο ιδιώτες μηχανικούς κ.λπ.». 

5. Τις διατάξεις του άρθρου 100 του Π.Δ. 284/88 «Περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας. 

6. Την υπ’ αριθμ. 1078204/927/0006Α/6.8.92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19παραγρ. 5 Α.Ν. 2344/95, 
του άρθρου 52παρ. 6 Ν. 2218/94, του άρθρου 4παρ. 7του 
Ν. 2240/94, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβασθεί στους 


Νομάρχες, ανήκουν στον Περ/κό Δ/ντή, σε συνδυασμό με 
αυτές του άρθρου 14 παρ. 2 του Ν. 2399/96 με τις οποίες 
προβλέπεται η κατάργηση των θέσεων των Περ/κών 
Αντών, οι αρμοδιότητες πλέον του οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Αντή. 

8. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ίδιου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ 107/Α ), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

9. Την 1087903/1481/0006Β/28.8.97 απόφαση του Υ¬ 
πουργού Οικονομικών «Περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφερειακών Υπηρεσιών του Υπ. Οικονομικών πλην 
Γ.Λ.Κ. και Γ.Χ.Κ.». 

10. Την από 1.7.98 έκθεση της κατά το άρθρο 100 ΠΔ 
284/88 αρμόδιας Επιτροπής καθορισμού ορίων αιγιαλού 
και παραλίας, για τον καθορισμό ορίων αιγιαλού και δημι¬ 
ουργία ζώνης παραλίας στη θέση «Αλυκές» Δροσιάς, Δή¬ 
μου Ανθηδώνος, Εύβοιας. 

11. Το από Νοέμβριο 1995 τοπογραφικό διάγραμμα, 
κλίμακας 1:500, που συντάχθηκε από τους Χαράλαμπο 
Γανωτή και Γιάννη Γούτα, σε μία (1) πινακίδα και το οποίο 
ελέγχθηκε ως προς την ακρίβεια της αποτύπωσης από 
τον Αν. Πισχίνα την 2.1.96 και θεωρήθηκε την 3.1.96 από 
τον Προϊστάμενο Τ.Σ.Ε. της Δ/νσης Τ.Υ Νομ/κής Αυτ/σης 
Εύβοιας, Αντώνη Βαρβιτσιώτη, όπως ορίζουν οι διατάξεις 
του άρθρου 20 του Ν. 719/77 και συνοδεύει την έκθεση 
της Επιτροπής. 

12. Το υπ’ αριθμ. 544.5/509/99/Σ.946/30.6.99 έγγραφο 
του Γενικού Επιτελείου Ναυτικού, με το οποίο συμφωνεί 
με τα καθορισθέντα από την Επιτροπή όρια, αποφασίζει: 

Την επικύρωση της από 1.7.98 έκθεσής της κατά το άρ¬ 
θρο 100 Π.Δ. 284/88 αρμόδιας Επιτροπής περί χάραξης 
ορίων αιγιαλού και δημιουργίας ζώνης παραλίας στη θέ¬ 
ση «Αλυκές» Δροσιάς, Δήμου Ανθηδώνος, Εύβοιας κα¬ 
θώς επίσης και το από Νοέμβριο 1995 τοπογραφικό διά¬ 
γραμμα, κλίμακας 1:500, που συντάχθηκε από τους Χα- 

ράλαμπο Γανωτή και Γιάννη Γούτα και το οποίο ελέγχθη¬ 
κε ως προς την ακρίβεια της αποτύπωσης από τον Αν. Πι- 
σχίνα την 2.1.96 και θεωρήθηκε την 3.1.96 απο τον Προϊ¬ 
στάμενο Τ.Σ.Ε. της Δ/νσης Τ.Υ. Νομ/κής Αυτ/σης Εύβοι¬ 
ας, Αντώνη Βαρβιτσιώτη, όπως ορίζουν οι διατάξεις του 
άρθρου 20 του Ν. 719/77. 

Στο τοπογραφικό αυτό διάγραμμα καθορίσθηκε από 
την αρμόδια Επιτροπή η οριογραμμήτου αιγιαλού με κόκ¬ 
κινη συνεχή πολυγωνική γραμμή, με στοιχεία 1, 2, 3,4,5, 
6, 7,8. 

Η οριογραμμή της παραλίας με κίτρινη συνεχή πολυγω¬ 
νική γραμμή, σε απόσταση κυμαινόμενη από 15 μ. έως 
26μ. από αυτήν του αιγιαλού, με στοιχεία 1\ 2', 3', 4', 5', 6', 
7 , 8'. 

Η οριογραμμή του παλαιού αιγιαλού με κυανή συνεχή 
πολυγωνική γραμμή, με στοιχεία 1", 2", 3 ", 4", 5 ", 6 ", 7", 8". 

Η παρούσα απόφαση με την έκθεση της Επιτροπής και 
το διάγραμμα να δημοσιευθούν στην Εφημερίδα της Κυ- 
βερνήσεως. 

Αθήνα, 18 Αυγούστου 1999 
Με εντολή Υπουργού 

Ο Γεν. Δ/ντής Δημόσιας Περ. & Εθν. Κληρ/των 
ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ 

ΕΠΑΝΕΞΕΤΑΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ. 

Για τον καθορισμό το πρώτον των ορίων του αιγιαλού στη 
θέση «Αλυκές» Δροσιάς Ν. Εύβοιας μπροστά από την 
ιδιοκτησία Γεωργικού Πιστωτικού Συνεταιρισμού 
Δροσιάς. 

Στη Δροσιά σήμερα 1.7.1998 ημέρα Τετάρτη οι υπο- 
γραφόμενοι: 

1) Θροβάλου Παγ. Εφοριακός ΠΕ/ΑΠροϊσταμένη Κτημ. 
Υπηρεσίας, σαν Πρόεδρος. 

2) Μπούρικα Αθ., Τοπ/φος Μηχ/κός ΠΕ/Β υπάλληλος 
Κτημ. Υπηρεσίας, σαν μέλος. 

3) Καρβούνης Χρ., Υποπλοίαρχος Λ.Σ. Αναπλ/τής Λιμε¬ 
νάρχης Χαλκίδας, σαν μέλος, κωλυομένου του τακτικού 
μέλους, που αποτελούμε την «Επιτροπή Καθορισμού ο¬ 
ρίων αιγιαλού και παραλίας και θέσεων αμμοληψίας», η 
σύνθεση της οποίας καθορίστηκε βάσει των διατάξεων 
των αρθ. 89, 100, 153 του Π.Δ. 284/88 «Περί Οργανισμού 
Υπουργείου Οικονομικών» και με την αριθ. 
1034617/616/0006Α/12.3.98 απόφαση Γενικού Διευθυντή 
Δημόσιας Περιουσίας και Εθνικών Κληροδοτημάτων Υ¬ 
πουργείου Οικονομικών που συγκλήθηκε με την αριθ. Φ. 
121/2663 π.ε./29.6.1998 πρόσκληση της Προέδρου της, 
μεταβήκαμε επί τόπου στην περιοχή που προαναφέραμε 
την 1.7.1998, αφού λάβαμε υπόψη: 

1) Το με Α.Π. 5141/Φ. Αιγ./3.1.1996 έγγραφο ΤΣΕ της 
Δ/νσης Τεχνικών Υπηρεσιών Νομ/κής Αυτ/σης Εύβοιας, 
δια της οποίας ζητείται ο καθορισμός των ορίων αιγιαλού 
στην παραπάνω περιοχή, μετά απάτην 14.11.1995 αίτηση 
Γ.Π.Σ. Δροσιάς. 

2) Το από Νοέμβριο 1995 με κλίμακα 1:500 τοπογραφι- 
κό διάγραμμα του Μηχανικού Χαράλαμπου I. Γανωτή σε 
μία (1) πινακίδα που ελέγχθηκε για την ακρίβεια της απο¬ 


τύπωσης την 2.1.1996 και θεωρήθηκε από τον Προϊστά¬ 
μενο ΤΣΕ/Δ.Τ.Υ.Ν.Α.Ε. την 3.1.1996 όπως ορίζει το άρθρ. 
20 του Ν. 719/77. 

3) Τις διατάξεις του Α.Ν. 2344/40, όπως αυτός τροπο¬ 
ποιήθηκε καθώς και την σχετική Δικαστηριακή και Διοικη¬ 
τική Νομολογία. 

4) Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοιχεία δηλαδή: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολής του 
αιγιαλού, ύπαρξη ή μη παλαιού αιγιαλού κ.λπ.). 

β) Κατάσταση της ακτής (διαβρώσεις, προσχώσεις, ε- 
κτελεσθέντα έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, 
ανάπτυγμα πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, έντα¬ 
ση και συχνότητα πνεόντων ανέμων, ύψος κύματος κ.λπ.). 

5) Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα Γ.Ε.Ν., προηγούμενοι καθορισμοί σε 
γειτονική περιοχή κ.λπ. καθώς και τα συμπεράσματα που 
εξήχθηκαν κατά την κρίση της Επιτροπής, που περιγρά- 
φονται αναλυτικά παρακάτω: 

- την από 5.6.89 αρχική πρόταση της κατά νόμο Επιτρο¬ 
πής, 

- την 544.5/644/89/22.12.89 γνωμοδότηση ΓΕΝ επί της 
παραπάνω πρότασης, με την οποία προτείνεται και χάρα¬ 
ξη παλαιού αιγιαλού, 

- το 1023961/361/80010/22.3.90 έγγραφο Δ/νσης Δημ. 
Περιουσίας - Τμήμα Β' Υπ. Οικονομικών, με το οποίο δίνε¬ 
ται εντολή να διεξαχθεί σχετική έρευνα προκειμένου δια¬ 
πιστωθεί εάν ο εν λόγω συνεταιρισμός έχει δικαιώματα 
κυριότητας επί του χαρακτηρισθέντος από το ΓΕΝ παλαι¬ 
ού αιγιαλού, 

- την από 6.2.90 Έκθεση Επιτροπής στην οποία αναφέ- 
ρεται ότι οι αμμώδεις - ακαλλιέργητες εκτάσεις, που προ- 
τείνονται από το ΓΕΝ ως παλαιός αιγιαλός, δεν αποτελεί 
τέτοιον, 

- την 544.5/669/90/14.12.90 γνωμοδότηση ΓΕΝ, με την 
οποία εμμένει στην αρχική του πρόταση περί χάραξης και 
γραμμής παλαιού αιγιαλού, 

- το 544.5/75/94/17.2.94 έγγραφο ΓΕΝ, σύμφωνα με το 
οποίο, κατά την από κοινού πραγματοποιηθείσα αυτοψία 
αρμοδίων υπαλλήλων ΓΕΝ/ΥΥ με την αρμόδια επιτροπή 
δεν κατέστει δυνατός ο γεωλογικός έλεγχος της περιο¬ 
χής, λόγω αδυναμίας εξευρέσεως σκαπτικού μηχανήμα¬ 
τος από τους ενδιαφερομένους και ως εκ τούτου πρέπει 
να χαραχθεί γραμμή παλ. αιγιαλού. 

6) Το με Α.Π. Φ. 121/οικ. 1013/19.5.97 έγγραφο Κτημα¬ 
τικής Υπηρεσίας προς ΓΕΝ για προγραμματισμό εκ νέου 
από κοινού αυτοψίας, προκειμένου διεξαχθεί και σχετι¬ 
κός γεωλογικός έλεγχος της επιτροπής. 

7) Η από 24.7.1997 πραγματοποιηθείσα από κοινού αυ¬ 
τοψία στην εν λόγω περιοχή όπου έγινε ο γεωλογικός έ¬ 
λεγχός της. 

8) Το 544.5/668/97/17.11.97 έγγραφο ΓΕΝ, με το οποίο 
διαβιβάζονται οι από 30.9.97 Υπηρεσιακές Αναφορές του 
μηχανικού της ΥΎ. Βασίλη Κολλινιάτη και του δρ. Γεωλό¬ 
γου Ωκεανογράφου Κ. Πεχλιβάνογλου, σύμφωνα με τις ο¬ 
ποίες η υπό εξέταση περιοχή δεν σχετίζεται με ύπαρξη 

παλαιού αιγιαλού, αλλά το αμμώδες υλικό της είναι αιολι¬ 
κής προέλευσης. 

9) Το γεγονός ότι με τον υφιστάμενο δρόμο έχει διαχω- 
ρισθεί η ακτή από τις φερόμενες ιδιοκτησίες ενώ παρατη- 
ρείται η τάση διαπλάτυνσης του προς την αμμώδη ακτή, 
που σημειωτέον αποτελεί και μια από τις πιο σημαντικές 
παραλίες της περιοχής, που εξυπηρετεί μεγάλο αριθμό 
λουομένων, προτείνουμε τη χάραξη παλαιού αιγιαλού 
στην προς τη θάλασσα οριογραμμή του δρόμου για λό¬ 
γους προστασίας του περιβάλλοντος, αφού ο παλαιός αι- 
γιαλός προστατεύεται από τις διατάξεις του αιγιαλού. 

10) Την με αρ. Φ. 121/665/29.5.92 απόφαση Νομάρχη 
Εύβοιας «Περί καθορισμού ορίων αιγιαλού - παραλίας» 
σε όμορη προς Ανατολάς περιοχή, καθώς και το διαγ/μα, 
που τη συνοδεύει, βάσει του οποίου έγινε η συναρμογή 
των κορυφών με τον παρόντα καθορισμό. 

11) Για τον καθορισμό της οριογραμμής παραλίας, η Ε¬ 
πιτροπή αφού έλαβε υπόψη τις διατάξεις της παρ. 1 αρ- 
θρ. 5 (όπως αντικαταστάθηκε με την παρ. 5 αρθ. 23 Ν. 
1337/1983) και παρ. 1 αρθ. 7 Α.Ν. 2344/40, την Ε 15780/ 
405/ΠΟΛ. 3/9.1.87 εγκύκλιο Δ/νσης Δημ. Κτημάτων Υπ. 
Οικονομικών «Περί καθορισμού οριογραμμής παραλίας 
και συνεκτιμώντας τα δεδομένα της περιοχής, ότι πρόκει¬ 
ται για περιοχή που αποτελεί την πλέον πολυσύχναστη 
παραλία της ευρύτερης περιοχής της Χαλκίδας και ως εκ 
τούτου απαιτείται ικανός χώρος για την εξυπηρέτηση συ¬ 
γκοινωνιακών, εξωραϊστικών και λοιπών κοινωφελών σκο¬ 
πών, προτείνουμε τη δημιουργία ζώνης παραλίας ποικί¬ 


λου πλάτους 15 - 26 Μ όπου δεν υπερβαίνει αυτή τα 15 μ. 
(αυτοαποζημίωση) η γραμμή τίθεται στα όρια των ιδιο¬ 
κτησιών, επειδή ήδη υφίσταται κοιν/στος χώρος και ως εκ 
τούτου δεν απαιτείται η τήρηση της απαλλοτριωτικής δια¬ 
δικασίας. 

Ύστερα από τα παραπάνω η Επιτροπή, αποφασίζει: 

1) Καθορίζει επί του παραπάνω τοπογραφικού δια¬ 
γράμματος: 

α) την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2.7,8, της οποίας οι κορυφές ε¬ 

ξασφαλίζονται με συντεταγμένες από το κρατικό τριγω¬ 
νομετρικό δίκτυο. 

β) την οριογραμμή της παραλίας με συνεχή κίτρινη πο¬ 
λυγωνική γραμμή Γ, 2'.12', 13' σε απόσταση κυ¬ 

μαινόμενη από 15-26 μ. απόαυτήντου αιγιαλού, γιατί δεν 
εξυπηρετούνται οι σκοποί του αρθ. 7 παρ. 1 Α.Ν. 2344/40. 
Οι κορυφές της εξασφαλίζονται με συντεταγμένες από το 
κρατικό τριγωνομετρικό δίκτυο. 

2) Αποφαίνεται ότι υπάρχει παλαιός αιγιαλός και καθο¬ 
ρίζει τούτον με συνεχή κυανή πολυγωνική γραμμή Γ, 

2". Τ', 8" της οποίας οι κορυφές εξασφαλίζονται με 

συντεταγμένες από το κρατικό τριγωνομετρικό δίκτυο. 

3) Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η ΕΠΙΤΡΟΠΗ 
ΠΑΓΩΝΕΤΑ ΘΡΑΒΑΛΟΥ 
ΑΘΗΝΑ ΜΠΟΥΡΙΚΑ 
ΧΡΗΣΤΟΣ ΚΑΡΒΟΥΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 839/ΑΦ. 5.23.4 (2) 

Αναστολή έκδοσης οικοδομικών αδειών στον οικισμό 
Αυλακιών Ν. Σάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Το Π.Δ. 17.7/16.8.23 Αρθ.3 και 8. 

2. Τον Ν. 1337/ΦΕΚ33Α714.3.83. 

3. Τον Ν. 2508/13 -16.6.97 ΦΕΚ 124Α'άρθ. 25παρ. 2α. 

4. Τον Ν.1622/86 Άρθ.66. 

5. Τον Ν. 2240/16.9.94 ΦΕΚ 153Α'. 

6. Τον Ν. 2273/27.12.94 ΦΕΚ 233Α\ 

7. Τον Ν. 1577/85 - ΓΟΚ 85. 

8. Τον Ν. 2242 ΦΕΚ 162Α713.10.94 Άρ. 3παρ. 1. 

9. Το Π.Δ. 28 ΦΕΚ 9Α/5.2.93 άρθ. 1 παρ. Β3. 

ΙΟ.Τηναπ. 159929/943/3.9.79του Υπουργού Γεωργίας. 

11. Την απόφαση οικ. ΤΠ 375/ΦΕΚ 290Δ711.4.86 του 
Νομάρχη Σάμου οριοθέτησης του οικισμού Αυλακιών. 

12. Τοαπ. 1182/19.7.91 Δ/νσης Δασών Σάμου. 

13. Το απ. 1964/16.8.93 Δ/νσης Δασών Σάμου. 

14. Την απόφαση ΤΠ 3902/25.11.93 του Νομάρχη Σά¬ 
μου νεώτερης οριοθέτησης του οικισμού. 

15. Το απ. οικ. 10486/3475/29.4.99 Δ/νσης Πολεοδομι- 
κού Σχεδιασμού του ΥΠΕΧΩΔΕ. 


16. Την αρ. 19/9/6/11.6.99/5.23.4 γνωμοδότηση του 
ΣΧΟΠ Περ. Βορείου Αιγαίου. 

17. Την απόφαση ΣΤΕ 428/1956. 

18. Το έγγραφο μεαπ. 24045/30.7.99/Εθν. Τυπογραφεί¬ 
ου, αποφασίζουμε: 

Αναστέλλουμε την έκδοση οικοδομικών αδειών εντός 
των ορίων του οικισμού Αυλάκια Σάμου όπως αυτά ορί¬ 
σθηκαν με την απόφαση ΤΠ 3902/25.11.93 του Νομάρχη 
Σάμου για ένα (1) έτος προκειμένου να εξετασθεί αναλυ¬ 
τικά το θέμα από το ΥΠΕΧΩΔΕ, και να επανακαθορισθούν 
τα όρια σύμφωνα με τα αποτελέσματα του ελέγχου. 

Η ισχύς της παραπάνω απόφασης αρχίζει από την ημε¬ 
ρομηνία υπογραφής της και εκδίδεται σε αντικατάσταση 
της αρ. 683/ΑΦ 5.1.3 υπ/10.7.99 απόφασης Γεν. Γραμμα- 
τέα η οποία ακυρώνεται με βάση τα 17 και 18 σχετικά. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού ούτε 
εις βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 25 Αυγούστου 1999 
Ο Γενικός Γραμματέας Περιφ. 

ΑΘΑΝΑΣΙΟΣ ΚΑΡΟΥΝΤΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


